Pyeongchang
Pjongčang () je grad i okrug u Južnoj Koreji, u pokrajini Kanvondo, u regionu Korejskih planina. Dom je brojnih budističkih hramova, uključujući Voljeongs. Udaljen je oko 180 km od Seula, glavog grada Južne Koreje. Pjongčang je domaćin Zimskih olimpijskim igara 2018.

Istorija 

Regionom Pjongčang upravljala je dinastija Gogurje, tokom perioda Tri kraljevstva, koji se tada zvao Ukohjen (). Nakon što je dinastija Sila u sedmom vijeku osvojila druga dva kraljevstva (Gogurje i Baekđe), preimenovana je u Baekojen ().

Nakon uspostavljanja dinastije Goguje i pokretanja sistema 10 provincija, sjever regona Pjongčang uključen je u Sakbangdo, dok je jug uključen u Jangvangdo. Zatim je bio pod kontrolom Vondžua. Kada je kralj Hjeongjong donio novi administrativni zakon, istok je pripao regionu Dong-gjeo, dok je ostatak uključen u region Jangvangdo. Upravnik oblasti je postavljan od strane centralne vlade, dok je nezavisnst od Vondžua stekao 1299.

Nakon što je dinastija Čoson došla na vlast i teritorija je podijeljena na osam provincija, region je uključen u provinciju Kanvondo. Godine 1895, ukinut je sistem osam provincija, uspostavljen je sistem od 23, Pjongčang je uključen u Čungbu provinciju. Sledeće godine uspostavljen je sistem od 13 provincija, a Pjongčang je ponovo uključen u provinciju Kanvondo.

Geografija 

Nadmorska visina Pjongčanga je širokougaona, 84% teritorije uključuje planine, sa prosječnom nadmorskom visinom 750 metara.

Jedno od najpoznatijih naselja, Daevaleng-mjen, nadmorske je visine između 700 i 800 metara, dok su pojedine oblasti preko 1 000 metara visine.

Klima 

Ljeta u Pjongčangu su topla, pod uticajem umjerenokontinentalne klime (Kepenova klasifikacija klimata: Dwb). Zime su duge i sa dosta snijega, dok su ljeta relativno kratka. 

Prosječne temperature u periodu od 2000 do 2010 su 7,0 °C i to je manje od temperatura u provinciji Kanvondo, gdje je prosječna temperatura 8,9 °C. Godišnje padavine u regionu od 2000 do 2010 su 1.555,0 mm i veće su od padavina u Kanvondou, gdje su prosječne padavine 1.491,5 mm.

Najtopliji mjeseci su jul i avgust, dok su januar i februar najhladniji.

Administrativna podjela 

Okrug Pjongčang podijeljen je na istoimeni grad i sedam manjih administrativnih jedinica.

Reference

Spoljašnje veze 

 Sajt vlade Pjongčanga 
 Sajt Pjongčanga 2018  

Gradovi u Južnoj Koreji
Gradovi domaćini Zimskih olimpijskih igara